system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pJimmy Carter?
assistant
James Earl Carter, Jr. (cunoscut ca Jimmy Carter; )  un politician american, care a fost cel de-al treizeci și nouălea președinte al Statelor Unite ale Americii (1977–1981) și laureat al Premiului Nobel pentru Pace în 2002. Mandatul i-a fost marcat pe plan intern de consecințele crizei petrolului din 1979 și de problema stagflației (inflație în absența creșterii economice). A avut un succes răsunător în materie de politică externă, prin intermedierea păcii dintre Israel și Egipt (Acordurile de la Camp David). De asemenea Jimmy Carter a pus în mișcare trecerea administrației Canalului Panama sub controlul statului panamez, prin două tratate internaționale. În timp ce administrația sa a creat o serie de instituții federale regulative în domeniul educației și a protecției mediului, în mandatul său au fost puse și bazele dereglementării unor domenii economice esențiale, dereglementări care au fost continuate de succesorul său. Campania de realegere a lui Carter a fost afectată de democratul Edward Kennedy, care i-a făcut opoziție puternică în alegerile primare pentru nominalizarea candidatului prezidențial democratic. Sfârșitul mandatului său a fost marcat de nemulțumirea publică vizavi de Criza ostaticilor din Iran (începută în 1979), care a fost soluționată abia după câștigarea categorică a alegerilor de către contracandidatul republican Ronald Reagan. 

Carter a redus ceremonialul asociat funcției prezidențiale (imperial presidency). Carter a avut parte de presă negativă, imputându-i-se lipsa de carismă și micromanagementul administrației federale. După 1981, Carter a fost nevoit să-și pună în ordine afacerea de familie, care fusese predată în timpul mandatului său prezidențial, din considerente etice, unui administrator terț. A intervenit ocazional în chestiuni politice, dar s-a dedicat în principal unor activități umanitare și religioase. Prin intermediul organizației Carter Center, a avut o contribuție esențială în combaterea dracunalozei, a cărei incidență a scăzut de la milioane de cazuri (la mijlocul anilor '80), la câteva zeci de cazuri în anii '20 ai secolului XXI.

Tinerețea 
S-a născut în 1924 în , ca fiul cel mai mare din cei patru ai lui James Earl Carter, fermier și om de afaceri, și Bessie Lillian Gordy, asistentă medicală.
După școala elementară de la Plains, urmează Georgia Southwestern College și Georgia Institute of Technology.
În 1946, primește diploma în științe din partea United States Naval Academy.

Din 1946 până în 1953, Carter a servit în cadrul trupelor navale, fiind activ în flotele din Atlantic și Pacific. A fost promovat la gradul de sublocotenent în 1949. În 1951, a ocupat mai multe funcții de comandă, inclusiv ofițer executiv. Din martie 1953, Carter a început un curs de energie nucleară la Union College din Schenectady, cu intenția de a lucra la bordul submarinului nuclear american USS  Seawolf. 
Decesul subit al tatălui îl determină să se retragă pe 9 octombrie 1953 din serviciul activ pentru se ocupa de culturile de arahide din ținutul natal. Carter a mai slujit în Rezerva Marină până în 1961 și a părăsit serviciul cu gradul de locotenent.

Cariera politică 
În anii '60 este ales pentru două mandate ca senator al statului Georgia.
În 1970 a susținut programul electoral al democratului George Wallace.

Literatură 
 John Dumbrell: The Carter Presidency. 1993
 Erwin C. Hargrove: Jimmy Carter as President. 1988
 Charles O. Jones: The Trusteeship Presidency. 1988
 Herbert A. Rosenbaum, Alexander Ugrinsky (Hrsg.): The Presidency and Domestic Policies of Jimmy Carter. 1994
 Herbert A. Rosenbaum, Alexander Ugrinsky (Hrsg.): Jimmy Carter: Foreign Policy and Post-Presidential Years. 1994

Note

Vezi și 
 Președinte al Statelor Unite ale Americii 
 Lista președinților Statelor Unite ale Americii 
 Lista președinților Statelor Unite ale Americii după data nașterii 
 Lista președinților Statelor Unite ale Americii după data decesului 
 Lista președinților Statelor Unite ale Americii după vârsta preluării funcției

Legături externe 
 

Nașteri în 1924
Nașteri pe 1 octombrie
Americani în viață
Alpha Phi Omega
Baptiști
Candidați prezidențiali americani din 1980
Câștigători ai Presidential Medal of Freedom
Guvernatori ai statului Georgia
Oameni din Georgia (stat SUA)
Oamenii anului ai revistei Time
Ofițeri ai United States Navy
Personalități ale Războiului Rece
Phi Beta Kappa
Politicieni americani din secolul al XX-lea
Președinți ai Statelor Unite ale Americii
Laureați ai Premiului Nobel pentru Pace